### Beslutningstema

I denne sag forventningsafstemmes prisen for salg af matr. 892 Bredebro, Brede til støttet boligbyggeri efter almenboligloven.

### Historik

Domea har henvendt sig med interesse for køb af matr. 892 Bredebro, Brede til opførelse af støttet boligbyggeri efter almenboligloven.

### Sagsfremstilling

Domea ønsker at købe matr. 982 Bredebro, Brede med henblik på opførelse af ca. 24 almene boliger, et fælleshus samt parkeringspladser. Matriklen er 11.739 m².

Lokalplan for muliggørelse er netop godkendt.

I [adresse] står, at købesummen for en ubebygget ejendom, der erhverves med henblik på etablering af almene boliger, må opgjort kontant ikke overstige prisen i handel og vandel.

Afdelingen Ejendomme har derfor indhentet 2 eksterne vurderinger på matriklen.
EDC, Richard Knudsen har vurderet matriklen på de 11.739 m² til mellem 1.850-2.050 mio. kr. ekskl. moms, og Nordicals har vurderet grunden til 2.641 mio. kr. ekskl. moms.  Der er spredning i vurderingerne. Det vurderes derfor, at markedsprisen vil være et gennemsnit af vurderingerne.

I overensstemmelse med støttebekendtgørelsen og de kommunalretlige grundsætninger skal arealet sælges til markedsprisen.

Der foreslås derfor, at matriklen sælges til gennemsnitsprisen på 2.295 mio. kr. ekskl. moms.

Handlen betinges derudover af, at Tønder Kommune meddeler støttetilsagn til almene boliger ved godkendelse af skema A og Rikke Overgaard

De generelle salgsvilkår skal gælde for salg af grunden, så det er køber, der skal afholde udgifterne til udstykning af grunden og tinglysning af handlen.

Ifølge udbudsbekendtgørelsen må salg af fast ejendom ikke ske uden forudgående offentligt udbud. Reglerne gælder dog ikke ved salg af fast ejendom til gennemførelse af offentligt støttet byggeri i henhold til loven om almene boliger samt støttende private andelsboliger mv. og lov om støttede private ungdomsboliger. Kommune kan derfor sælges direkte til Domea uden offentligt udbud.

### Økonomi

Salgsprovenuet vil tilgå kassen.

### Lovgrundlag

Udbudsbekendtgørelsen, Kommunestyrelseslovens § 68, Kommunalfuldmagtsreglerne og Støttebekendtgørelsen.

### Indstilling Direktionen indstiller,

at matr. 982 Bredebro, Brede sælges til Domea til markedsprisen på 2.295 mio. kr. ekskl. moms,

at købesummen tilgår kommunens kasse, og

at indstillingen videresendes til Kommunalbestyrelsen.

**Beslutning fra Økonomiudvalget, den 19. marts 2025, pkt. 32:**

Indstillingen anbefales.

Bertil Østergaard deltog ikke i mødet.

### Beslutning

Indstillingen godkendt.